హెచ్‌టిఎమ్ఎల్(HTML)
1980లో, CERN అనే సంస్థలో స్వతంత్ర కాంట్రాక్టర్ అయిన భౌతిక శాస్త్రవేత్త టిమ్ బెర్నెర్స్ లీ పత్రాలను ఉపయోగించడానికి మరియు పంచుకోవడానికి CERN పరిశోధకుల కోసం ENQUIRE అనే వ్యవస్థను రూపకల్పన చేశాడు. 1989వ సంవత్సరంలో, ఇదే కార్యాచరణను అందించే ఇంటర్నెట్-ఆధారిత హైపర్‌టెక్స్ట్ వ్యవస్థ కోసం బెర్నర్స్-లీ మరియు CERN డేటా వ్యవస్థల ఇంజనీర్ రాబర్ట్ కైలియోలు వేర్వేరుగా ప్రతిపాదనలను చేశారు. తదుపరి సంవత్సరంలో, వారు CERN అంగీకరించిన WorldWideWeb (W3) అనే ప్రాజెక్ట్‌పై సమిష్టి ప్రతిపాదన కోసం సహకరించుకున్నారు. 1990వ సంవత్సరంలోని వ్యక్తిగత పరిశోధనల నుండి , ""హైపర్‌టైక్స్ట్ ఉపయోగించే పలు రంగాల్లో కొన్నింటిని"" జాబితా చేసి, మొదటి ఎన్‌సైక్లోపీడియాను రూపొందించాడు.
హైకూ
హైకూ అనునది ఆధునిక తెలుగు కవిత్వ ప్రక్రియ. జపనీ సాహిత్యంలో విశేష ఆదరణ పొందిన ఈ ప్రక్రియ తెలుగులోకి దిగుమతి అయింది. 
హైకూ మూడు పాదాలలో పదిహేడు 'మాత్రలు ' ( సిలబుల్స్) కలిగిన త్రిపద. మొదటి పాదంలో ఐదు, రెండో పాదంలో ఏడు, మూడో పాదంలో ఐదు చొప్పున మాత్రలు ఉంటాయి. 
సాధారణ విషయాలలో అద్భుతాన్ని చూపగల ప్రక్రియ. ఏ ఆలోచన చేయకుండా ఒక దృశ్యాన్నో, సంఘటననో చూసి కవి మెరుపు వేగంతో చెప్పే ప్రక్రియ. " మానవాత్మనీ, భూమ్యాకాశాల్ని, వెలుగునీడలను ఒకే స్నాప్ షాట్ లో పట్టే ప్రక్రియ " అంటారు ప్రముఖ సాహితీకారులు వాడ్రేవు చినవీరభద్రుడు. కొలనులోకి రాయి విసిరితే వృత్తాలు వ్యాపించినట్లు హైకూ పాఠకునిలో ఆలోచనాతరంగాలను సృష్టిస్తుంది.
తెలుగులో హైకూలను పరిచయం చేసింది ఇస్మాయిల్ (కవి) గారు. 1991లో పెన్నా శివరామకృష్ణ ' రహస్యద్వారం ' పేరుతో తొలి తెలుగు హైకూ కవిత్వ సంపుటిని తీసుకవచ్చాడు. "చినుకుల చిత్రాలు" (2000), "సులోచనాలు" (2006) పేర్లతో మరో రెండు హైకూ సంకలనాలను కూడా పెన్నా శివరామకృష్ణ ప్రచురించాడు. ప్రపంచంలోని, భారతదేశంలోని వివిధ భాషలలో వచ్చిన కొన్ని హైకూలను తెలుగులోనికి అనువదించి "దేశదేశాల హైకూ" (పాలపిట్ట బుక్స్ ప్రచురణ, 2009) అనే మరో అనువాద రచనను కూడా పెన్నా శివరామకృష్ణ వెలువరించాడు. "ప్రపంచ వ్యాప్త కవితా ప్రక్రియ హైకూ", "హైకూ - స్వరూప స్వభావాలు" అనే శీర్షికలతో పెన్నా శివరామకృష్ణ రాసిన రెండు వ్యాసాలు కూడా "దేశదేశాల హైకూ" పుస్తకంలో ప్రచురింపబడినాయి. 1994లో గాలి నాసరరెడ్డి జపాన్ హైకూలను తెలుగులోకి అనువదించారు. ప్రస్తుతం తలతోటి పృథ్విరాజ్ ' ఇండియన్ హైకూ క్లబ్ ' ని స్థాపించి ఈ ప్రక్రియకు విస్తృత ప్రచారం కల్పించి, విరివిగా రాస్తున్నారు. హైకూ సంకలనాలు, అవార్డులు ప్రదానం చేస్తున్నారు. బి.వి.వి. ప్రసాద్, లలితానంద ప్రసాద్, వెంకటరావు, హైకూ వరలక్ష్మి మొదలగు తెలుగు కవులు హైకూలు రాస్తున్నారు.